
TRGOVAČKI SUD U SPLITU


                                                                  Z A P I S N I K

sa ročišta održanog kod Trgovačkog suda u Splitu, 28. veljače 2017, s početkom u 12,00 sati, u postupku radi sklapanja predstečajne nagodbe po prijedlogu Predlagatelja-Dužnika: BARBARINAC, d.o.o., Split (Grad Split), Ivana Rendića 24, OIB: 62525979389.

Nazočni  od suda:
JOZO ĆALETA, sudac,
VESNA KATIĆ, zapisničar,

Utvrđuje se kako su pristupili:

Za Predlagatelja-Dužnika: Branko Tonković, direktor, Split, Kavanjinova 5, OIB: 19159215268, identitet utvrđen u osobnoj iskaznici, broj: 113032030, izdan od PU Split.

Za vjerovnike koji su glasovanjem ZA prihvatili Plan financijskog restrukturiranja Dužnika, jesu pristupili: 

Jago Tonković, Split, Dubrovačka 20, OIB: 72809861766, pristupio osobno, raspolaže sa: 1.776.478,58 glasova (visina utvrđene tražbine) OI broj: 110423228, PU Split;
Dražen Lukšić, Split, Kvaternikova 31, OIB: 73473462994, pristupio osobno, raspolaže sa: 882.696,90 glasova (visina utvrđene tražbine), OI broj: 102072889., PU Split;
M&F GRADITELJSTVO, d.o.o., Split, Kvaternikova 31, OIB: 28347754684, pristupio direktor Dražen Lukšić, raspolaže sa: 2.000.000,00 glasova (visina utvrđene tražbine).

Sudac upoznaje prisutne kako je ovo ročište zakazano sukladno članku 66., Zakona o financijskom poslovanju i predstečajnoj nagodbi (ZFPPN), povodom prijedloga Predlagatelja-Dužnika: BARBARINAC, d.o.o., Split (Grad Split), Ivana Rendića 24, OIB: 62525979389, nad kojim je u postupku predstečajne nagodbe vođenom kod Financijske agencije (FINA-e), Regionalni centar Zagreb, proglašen prihvaćenim Plan financijskog restrukturiranja istog Dužnika, pošto su za Plan financijskog restrukturiranja istog Predlagatelja-Dužnika glasovali vjerovnici čije tražbine prelaze 2/3 vrijednosti svih utvrđenih tražbina te je postupak kod FINA-e proveden sukladno odredbama ZFPPN, kako je to i utvrđeno Rješenjem FINA-e od 12. rujna 2016. godine, Klasa: UP-I/110/07/15-01/8176, Ur.br.: 04-06-16-8176-60. (list: od 2. do 5. spisa). Čitanjem spisa predmeta utvrđuje se kako zbroj svih utvrđenih tražbina vjerovnika u postupku vođenom kod Financijske agencije (FINA-e) iznosi: 5.260.968,70 kuna (list: 7, spisa).

Čita se cijeli spis predmeta o postupku vođenom kod FINA-e pa se utvrđuje kako će prihvaćenim Planom financijskog restrukturiranja Predlagatelja-Dužnika, isti Predlagatelj-Dužnik vjerovnicima utvrđenih tražbina, iste utvrđene tražbine namiriti onako kako je to navedeno i utvrđeno u kod FINA-e prihvaćenom planu financijskog restrukturiranja Predlagatelja-Dužnika.

Gore navedeni Predlagatelj-Dužnik, izlaže i predlaže kao u kod FINA-e prihvaćenom planu financijskog restrukturiranja te daje svoju suglasnost za sklapanje predstečajne nagodbe. 

Gore navedeni prisutni vjerovnici, koji su i kod FINA-e glasovali ZA prihvaćanje Plana financijskog restrukturiranja Dužnika, ističu kako su suglasni sa sklapanjem predstečajne nagodbe.

Utvrđuje se kako je ukupan iznos utvrđenih tražbina za koji vjerovnici imaju pravo glasa: 5.260.968,70 kuna (list: 2. i 7, spisa), od čega je danas na ročištu prisutno i dalo svoju suglasnost za sklapanje predstečajne nagodbe: 4.659.175,48 kuna, što znači kako je na ročištu za sklapanje predstečajne nagodbe prisutno: 88,56% glasova (4.659.175,48 : 5.260.968,70 x 100 = 88,56%), što čini potrebnu većinu za sklapanje predstečajne nagodbe iz članka 63, ZFPPN. 

Kako su na današnjem ročištu svoj pristanak za sklapanje predstečajne nagodbe dali Predlagatelj-Dužnik i gore navedeni prisutni vjerovnici koji su i kod FINE glasovanjem ZA prihvatili Plan financijskog restrukturiranja Predlagatelja-Dužnika a čije tražbine u ukupnosti čine potrebnu većinu iz članka 63, ZFPPN te su ispunjene i druge pretpostavke za sklapanje predstečajne nagodbe iz članka 66, stavak 9, ZFPPN, to Sud donosi


     R j e š e n j e

Odobraje se prisutnim strankama sklapanje predstečajne nagodbe.

Pismeni otpravak ovog Rješenja dostavit će se strankama preko web stranica FINA-e.

Nakon toga prisutne stranke,

Predlagatelj-Dužnik: BARBARINAC, d.o.o., Split (Grad Split), Ivana Rendića 24, OIB: 62525979389, zastupan po direktoru Branku Tonkoviću i 

vjerovnici: 

Jago Tonković, Split, Dubrovačka 20, OIB: 72809861766, vjerovnik osobno,
Dražen Lukšić, Split, Kvaternikova 31, OIB: 73473462994, vjerovnik osobno i
M&F GRADITELJSTVO, d.o.o., Split, Kvaternikova 31, OIB: 28347754684, zastupan po direktoru Draženu Lukšiću,

sklapaju pred ovim Sudom slijedeću

PREDSTEČAJNU NAGODBU


1) Stranke suglasno utvrđuju kako su u postupku predstečajne nagodbe koji je nad Dužnikom vođen kod Financijske agencije, Regionalni centar Zagreb, pod brojem: Klasa: UP-I/110/07/15-01/8176, utvrđene tražbine vjerovnika poimenice i u iznosima kako slijedi i iste se tražbine Dužnik, istim Vjerovnicima, podijeljenim po grupama, obvezuje namiriti, također, kako slijedi:

a) Prva grupa – vjerovnici koji su tijela javne uprave i trgovačka društva u većinskom državnom vlasništvu, stranke su suglasne kako se utvrđena tražbina umanjuje za 70% i koji se iznos otpisuje a preostali se iznos utvrđene tražbine od 30%, Dužnik obvezuje svakom vjerovniku ove grupe, isplatiti u četrdesdetiosam  (48) jednakih mjesečnih rata. Prva rata dospijeva za isplatu petnaestog (15-og) datuma slijedećeg mjeseca nakon pravomoćnosti rješenja suda kojim je odobreno sklapanje ove PREDSTEČAJNE NAGODBE a svaka slijedeća rata dospijeva za isplatu petnaestog (15-og) datuma slijedećeg mjeseca i tako sve do zadnje rate.

Iznos utvrđene tražbine, iznos od 70% koji se otpisuje te iznos od 30 % koji je određen za isplatu/namirenje, za svakog vjerovnika ove grupe poimenice, iznosi ovako: 

a/1)  Vjerovnik: REPUBLIKA HRVATSKA – Ministarstvo financija – Porezna uprava, OIB: 18683136487, iznos utvrđene tražbine je: 970,42 kune; iznos od 70% koji se otpisuje je: 679,29 kuna a iznos od 30 % koji je određen za isplatu/namirenje je: 291,13 kuna. 
a/2)  Vjerovnik: HEP – Operator distribucijskog sustava, d.o.o., ELEKTRODALMACIJA SPLIT, Split, Poljička cesta 73, OIB: 46830600751, iznos utvrđene tražbine je: 10.266,40 kuna; iznos od 70% koji se otpisuje je: 7.186,48 kuna a iznos od 30 % koji je određen za isplatu/namirenje je: 3.079,92 kuna. 
a/3)  Vjerovnik: GRAD SPLIT, Split, Obala kneza Branimira 17, OIB: 78755598868, iznos utvrđene tražbine je: 9.879,38 kuna; iznos od 70% koji se otpisuje je: 6.915,57 kuna a iznos od 30 % koji je određen za isplatu/namirenje je: 2.963,81 kuna. 


b) Druga grupa – svim ostalim vjerovnicima, stranke su suglasne kako se utvrđena tražbina umanjuje za 70% i koji se iznos otpisuje a preostali se iznos utvrđene tražbine od 30%, Dužnik obvezuje svakom vjerovniku ove grupe, isplatiti u četrdesdetiosam  (48) jednakih mjesečnih rata. Prva rata dospijeva za isplatu petnaestog (15-og) datuma slijedećeg mjeseca nakon pravomoćnosti rješenja suda kojim je odobreno sklapanje ove PREDSTEČAJNE NAGODBE a svaka slijedeća rata dospijeva za isplatu petnaestog (15-og) datuma slijedećeg mjeseca i tako sve do zadnje rate.

Iznos utvrđene tražbine, iznos od 70% koji se otpisuje te iznos od 30 % koji je određen za isplatu/namirenje, za svakog vjerovnika ove grupe poimenice, iznosi ovako: 

b/1)  A.D. FAKTORING,, d.o.o., u stečaju, Split, Spinčićeva 25c, OIB: 91001157088, iznos utvrđene tražbine je: 425.197,23 kune; iznos od 70% koji se otpisuje je: 297.638,06 kuna a iznos od 30 % koji je određen za isplatu/namirenje je: 127.559,17 kuna. 
b/2)  M&F GRADITELJSTVO, d.o.o., Split, Kvaternikova 31, OIB: 28347754684, iznos utvrđene tražbine je: 2.000.000,00 kuna; iznos od 70% koji se otpisuje je: 1.400.000,00 kuna a iznos od 30 % koji je određen za isplatu/namirenje je: 600.000,00 kuna. 
b/3)  Dražen Lukšić, Split, Kvaternikova 31, OIB: 73473462994, iznos utvrđene tražbine je: 882.696,90 kune; iznos od 70% koji se otpisuje je: 617.887,83 kuna a iznos od 30 % koji je određen za isplatu/namirenje je: 264.809,07 kuna. 
b/4)  Jago Tonković, Split, Dubrovačka 20, OIB: 72809861766, iznos utvrđene tražbine je: 1.776.478,58 kune; iznos od 70% koji se otpisuje je: 1.243.535,01 kuna a iznos od 30 % koji je određen za isplatu/namirenje je: 532.943,57 kuna. 


c) Treća grupa – Razlučni vjerovnici, stranke su suglasne kako se razlučni vjerovnici nisu odrekli vlastitoga razlučnog prava kojeg imaju te će utvrđene tražbine razlučnih vjerovnika Dužnik istim vjerovnicima namiriti sukladno sadržaju njihovoga razlučnog prava s tim što prava razlučnih vjerovnika koja isti imaju na imovini Dužnika ostaju netaknuta.

Iznos utvrđenih tražbina svakog od razlučnih vjerovnika iznosi ovako:

c/1)  Razlučni vjerovnik: REPUBLIKA HRVATSKA – Ministarstvo financija – Porezna uprava, OIB: 18683136487, iznos tražbine osigurane razlučnim pravom je: 155.479,79 kuna; 
c/2)  Razlučni vjerovnik: Općina Okrug, Okrug Gornji, OIB: 78330919596, iznos tražbine osigurane razlučnim pravom je: 1.505.227,13 kuna;
c/3)  H-ABDUCO, d.o.o., Zagreb, Slavonska avenija 6A, OIB: 13667298928, iznos tražbine osigurane razlučnim pravom je: 12.460.294,31 kuna


2)  Stranke su suglasne kako rokovi određeni u ovoj PREDSTEČAJNOJ NAGODBI, počinju teći i teku kako je to u Nagodbi i određeno. 

3)  Stranke su suglasne kako prioritetne tražbine nisu predmet ove PREDSTEČAJNE NAGODBE i iste će prioritetne tražbine Dužnik namiriti, tj., isplatiti neovisno od ove PREDSTEČAJNE NAGODBE.

4)  Stranke su suglasne kako su ovom PREDSTEČAJNOM NAGODBOM u cijelosti riješile svoje međusobne dužničko-vjerovničke odnose.

5)  Ova PREDSTEČAJNA NAGODBA predstavlja ovršnu ispravu temeljem koje svaki Vjerovnik može zahtijevati namirenje tražbine prisilnom ovrhom. 

6) Strankama je ova PREDSTEČAJNA NAGODBA pročitana i protumačena pa je stranke svojim potpisima u cijelosti prihvaćaju. 


Stranke: 

Predlagatelj-Dužnik:  BARBARINAC, d.o.o., Split (Grad Split), Ivana Rendića 24,

 OIB: 62525979389, zastupan po direktoru Branku Tonkoviću  ___________________ ,
 


Vjerovnici:

Jago Tonković, Split, Dubrovačka 20, OIB: 72809861766, vjerovnik 

osobno, ______________________________________________ ,


Dražen Lukšić, Split, Kvaternikova 31, OIB: 73473462994, vjerovnik 

osobno ______________________________________________ ,


M&F GRADITELJSTVO, d.o.o., Split, Kvaternikova 31, OIB: 28347754684, 

zastupan po direktoru Draženu Lukšiću, ___________________________ ,



Zapisničar: _______________________ ,                  Sudac: _____________________ .


Dovršeno u  12,25 sati.

